Diari Oficial de la Generalitat Valenciana


Sumari del DOGV 4169, del 16-01-2002 (2002/145)

Informació pública del pla parcial del sector S7 i el programa d'actuació urbanística, projecte de reparcel·lació i projecte d'urbanització per al desenvolupament de l'actuació integrada denominada unitat d'execució S7-1.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/145


Organisme emissor
:   Ajuntament de Cox

Tipus de document
:   Anunci

Informació pública del pla parcial del sector S7 i el programa d'actuació urbanística, projecte de reparcel·lació i projecte d'urbanització per al desenvolupament de l'actuació integrada denominada unitat d'execució S7-1. [2002/M145]
  
En compliment del que disposa l'article 52, en relació amb els articles 46 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmeten a informació pública durant 20 dies, el pla parcial del sector S7 i el programa d'actuació urbanística, projecte de reparcel·lació i projecte d'urbanització per al desenvolupament de l'actuació integrada denominada unitat d'execució S7-1, tramitats d'ofici per l'Ajuntament de Cox, per a la seua execució per gestió directa, documents redactats per l'enginyer de camins senyor Miguel Angel Crespo Zaragoza. El termini d'exposició es comptarà a partir de la publicació d'aquest edicte en el Diari Oficial de la Generalitat Valenciana, el qual s'anunciarà, així mateix, en un diari d'informació general editat a la Comunitat Valenciana.
  
Durant el període d'exposició s'admetran tant al·legacions a tots els documents esmentats com alternatives tècniques a la continguda en el programa per al desenvolupament de l'actuació integrada denominada unitat d'execució S7-1 i, una vegada conclòs, els qui sent o no propietaris dels terrenys, tinguen interés a competir per ser seleccionats com a adjudicataris del corresponent programa, podran presentar proposicions juridicoeconòmiques.
  
Aquestes últimes, les proposicions juridicoeconòmiques, es presentaran durant els cinc dies següents al venciment del termini dels 20 dies abans mencionat.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei 6/1994, de la Generalitat Valenciana, acompanyada, si escau, de projectes complementaris.
  
Les proposicions juridicoeconòmiques es presentaran en plica tancada amb la documentació mencionada en els apartats C) i D) de l'article 32 ja assenyalat.
  
Els terminis indicats anteriorment quedaran prorrogats per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui per desconéixer-la, presenten pliques prematurament.
  
L'acte d'obertura de pliques tindrà lloc en la següent data hàbil a la conclusió del termini per a presentar-les, i s'alçarà acta del desenvolupament i resultats del dit acte.